Krust

En **Krust** és l'evolució final del Petri. Va sempre amb la Krustiola. S'encarregava de protegir el Club de la Ruïnosa i el Megazero, presentar els "Superquè", de l'interacció amb els dibuixos animats entre d'altres. Li agradava molt ficar-se als quadres i pintures de totes les èpoques.

## Krust

Krust, superheroi de pes, del Club Super3

## Biografia

### Les transformacions d'en Krust

A finals del primer trimestre del 2003 en "PetriKrust" va ser enredat per la Ruïnosa i se'l va endur a la sala d'operacions de la seva clínica de bellesa. Un cop allà, el va adormir i li va prendre la krustiola. La Ruïnosa el volia operar, posar-li un nas de porc... A mitja operació en Krust va poder fugir un pèl canviat. Va començar una lluita per recuperar la krustiola que havia quedat en mans de la Ruïnosa. En totes les trobades entre ell i la Ruïnosa, ella el volia liquidar. No obstant això, la Krustiola no podia liquidar-lo i simplement li canviava l'aspecte i personalitat; Krust malhumorat, sepastre... En últim moment, la Ruïnosa va capturar el Krust amb el seu exèrcit de clons "les ruïnosetes", i va haver de ser alliberat pel rei de bastós, tot donant-li la imatge definitiva. Un cop va assolir aquesta forma, i encara sense la Krustiola, va idear un pla per recuperar-la: aquest consistia a seduir a la Ruïnosa amb la Basturiola (La Krustiola del Rei de Bastos). El pla d'en Krust va resultar un èxit i va poder recuperar la krustiola.

### La RuÏmàquina capgiradora

Durant l'estiu del 2006, la Ruïnosa va idear una màquina capgiradora amb l'objectiu de transformar tot el Club Super3 en un club ruïnos. No obstant, no va comptar amb que ella es transformaria en "aprenent de piulacartes. En Krust, va esdevenir "ruïnós" i volia acabar amb el Club. Finalment, tot menjant un croissant, va recuperar el seu aspecte i, conjuntament amb la Kès i en Lèmak (ja recuperats), van idear un pla per fer retrocedir el club 15 dies, moment que la Ruïnosa va engegar la màquina. Tot i així, ella va intervenir en últim moment i va programar la màquina 15 anys endarrere (moment en que va començar el club). Tots 4 van anar a parar a un tunel del temps que, en últim moment, la Supermà va fer desaparèixer amb un "fiuuu".

## Vestimenta

En Krust definitiu va abandonar el groc característic del Petri i del Petrikrust pel vermell. A més a més, va substituir el casc per un "cabell" que per la seva forma i estil recordava al del Son Goku. Va perdre també les ratlles pintades a la galta i el Krustimàtic. No obstant, va recuperar l'ús d'una granota com a vestit i incorporà un petit panell LED al pit on hi apareixien algunes paraules rellevants. També portava ulleres de sol que, sota cap concepte es treia.

## Manera de parlar

Recuperant (parcialment) l'estil d'en Petri, utilitzava paraules i expressions KRUStilludes com: Krustiola, Kruketes, Krusants, lògica krunològica. Krustilleres, etcètera.

## Poders

* **Volar**: és capaç de volar i portar gent volant.
* **Krustiola:** la Krustiola li dónava poders a en Krust per vencer la Ruïnosa o en Megazero.
* **Dit lluminós:** el dit polze de la ma dreta d'en Krust s'il·luminava "màgicament". Que se sàiga, no tenia cap poder associat.

## Curiositats

* Tenia una obsessió malatissa i inexplicable pels "kruuusants"
* La Ruïnosa es referia a ell com a eriçó escalivat; fent referència als cabells de punxa i el seu color vermell.